བཅའ་ཁྲིམས་ནང་གསལ་འདེམས་བསྐོ་ལྷན་ཁང་ལ་ཚོགས་གཙོ་གཅིག་དང་།ཚོགས་མི་གཉིས་ནས་བཞིའི་བར་དགོས་པ་དམིགས་འཛུགས་ཚོགས་ཆུང་ནས་འོས་འཆར་ཕུལ་བར་༸གོང་ས་༸སྐྱབས་མགོན་ཆེན་པོ་མཆོག་གིས་རྒྱལ་ཁབ་ཀྱི་དབུ་ཁྲིད་མཚན་ཐོག་ནས་བསྐོ་གཞག་སྩལ་གནང་མཛད་པ་དེ་ལྟར་ཡང་།༸གོང་ས་༸སྐྱབས་མགོོན་ཆེན་པོ་མཆོག་ནས་ཆབ་སྲིད་དང་།འཛིན་སྐྱོང་སྐུ་དབང་མི་མང་ནས་ཐད་ཀར་འོས་འདེམས་བྱས་པའི་བོད་མིའི་ཆབ་སྲིད་ཀྱི་འགོ་འཁྲིད་རྣམ་པར་རྩིས་སྤྲོད་གནང་སྟེ་བཙན་བྱོལ་བོད་མིའི་བཅའ་ཁྲིམས་ལ་བསྐྱར་བཅོས་གཏན་འབེབས་གནང་རྗེས་ཆེས་མཐོའི་ཁྲིམས་ཞིབ་པ་ཆེ་བ་དང་།སྤྱི་འཐུས་ཚོགས་གཙོ་ཚོགས་གཞོན།བཀའ་བློན་ཁྲི་པ་བཅས་ནས་སྐབས་སོ་སོའི་འོས་མི་འདེམས་སྒྲུག་ཁོ་ནའི་ཆེད་མི་འགྲོ་གསུམ་དམིགས་འཛུགས་གནང་བའི་ཚོགས་ཆུང་དེས་ཉིས་ལྡབ་ལས་མ་ཉུང་བའི་འོས་འཆར་སྤྱི་འཐུས་ལྷན་ཚོགས་སུ་ཕུལ་བ་ལྷན་ཚོགས་ཚོགས་དུས་མ་ཡིན་སྐབས་སྤྱི་འཐུས་རྒྱུན་ལས་སུ་འོས་བསྡུ་བྱས་ཏེ་མང་མོས་སུ་ཐོན་ལ་འདེམས་བསྐོ་ལྷན་ཁང་གི་ཚོགས་གཙོ་དང་།ཚོགས་མིར་འོས་ཐོན་བྱུང་བར་ངོས་འཛིན་བྱ་རྒྱུ།འཕོ་འགྱུར་གཏོང་དགོས་བྱུང་ན་ལས་དེ་མིན་ཚོགས་གཙོ་དང་།ཚོགས་མི་རྣམ་པའི་ལས་ཁུར་ཡུན་ཚད་དམ་བཅའ་ཕུལ་ཉིན་ནས་ལོ་ལྔ་ཡིན།